| *Dendrocygna arborea* |
| --- |
|  |
| Estado de conservación |
| Case ameazada (NT)Case ameazada |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Aves |
| Orde: | Anseriformes |
| Familia: | Anatidae |
| Subfamilia: | Dendrocygninae |
| Xénero: | *Dendrocygna* |
| Especie: | ***D. arborea*** |

 |
| Nome binomial |
| ***Dendrocygna arborea***(Linnaeus, 1758) |
| Área de distribución de D. arboreaÁrea de distribución de ***D. arborea***Área de distribución de ***D. arborea*** |
| Sinonimia |
| *Véxase o texto* |

***Dendrocygna arborea*** é unha especie de ave da orde das anseriformes, familia dos anátidos e subfamilia dos dendrocigninos, unha das 8 integradas no xénero *Dendrocygna*.

Taxonomía
---------

### Descrición

A especie foi descrita en 1758 por Carl Linnaeus, na 12ª edición do seu *Systema Naturae*.

### Sinónimo

Ademais de polo seu nome actualmante válido, a especie coñeceuse tamén polo sinónimo:

* *Anas arborea* Linnaeus, 1758 (protónimo)

### Etimoloxías

O nome do xénero está formado pola unión dos elementos *Dendro*- e -*cygna*. O primeiro está tirado do grego antigo δένδρον *déndron*, "árbore", e o segundo do latín *cygnus*, "cisne".

O epíteto específico, *arborea*, alude aos seus hábitos (véxase máis abaixo).

Características
---------------

*Dendrocygna arborea* é o máis grande e escuro dos dendrocigninos. Cunha lonxitude de 48 a 58 cm, as femias pesan de 800 a 1.320 g, e os machos de 760 a 1.240 g. Esta especie ten aproximadamente o tamaño dun lavanco.

Ten un peteiro longo e negro, así como a cabeza e as patas. O pescozo é pálido, e a cara parda clara. A cabeza, o lombo, o peito e as ás son de cor de parda escura a negra, e o resto das partes inferiores son brancas con marcas negras.

As plumaxes de ambos os sexos son similares, agás que os xuvenís son de cores máis apagadas e teñen un patrón da cor do ventre menos contrastado.

Distribución
------------

É unha especie endémica de varias illas caribeñas. Encóntrase en Cuba, illas Caimán, República Dominicana, Puerto Rico, Haití, Xamaica e as Bahamas.

Dieta e comportamento
---------------------

É unha ave principalmente nocturna, habitando en pantanos arborados e mangleirais, onde descansa e se alimenta de vexetais, incluíndo o froito da palmeira *Roystonea regia*, coñecida como palma real, que á a árbore nacional de Cuba. Habitualmente pousa nas árbores, o que dá lugar ao seu nome específico.

Reprodución
-----------

Rexistráronse niños nas cavidades de árbores, nas pólas, e no chan baixo as palmeiras e arbustos densos.

O tamaño habitual da posta é de 10 a 16 ovos.

Notas
-----

1. 1 2  BirdLife International (2019): *Dendrocygna arborea* na *Lista vermella* da UICN. Versión 2022-1. Consultada o 28 de outubro de 2022.
2. 1 2  *Dendrocygna arborea* (Linnaeus, 1758) no GBIF. Consultado o 28 de outubro de 2022.
3. ↑  *Dendrocygna arborea* (Linnaeus, 1758) na BioLib. Consultada o 28 de outubro de 2022.
4. ↑  Dendrocygna no *Merriam-Webster Dictyonary*.
5. ↑  Carboneras, C. e G. M. Kirwan (2020): "West Indian Whistling-Duck (*Dendrocygna arborea*), version 1.0. In *Birds of the World* (J. del Hoyo, A. Elliott, J. Sargatal, D. A. Christie, & E. de Juana, Editors). Ithaca, NY, USA: Cornell Lab of Ornithology.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Dendrocygna arborea*** |

|  |  |
| --- | --- |
|  | Wikispecies posúe unha páxina sobre:  ***Dendrocygna arborea*** |

### Bibliografía

* del Hoyo, Josep; Elliott, Andrew & Sargatal, Jordi, eds. (1992): *Handbook of Birds of the World. Volume 1: Ostrich to Ducks*. Barcelona: Lynx Edicions. ISBN 84-8733-410-5.
* Sibley, David Allen (2000): *The Sibley Guide to Birds*. Nova York: Alfred A. Knopf. ISBN 978-0-6794-5122-8.

### Outros artigos

* Anseriformes
* Anátidos
* Dendrocigninos

### Ligazóns externas

* *Dendrocygna arborea* (Linnaeus 1758) na EOL.

|  |  |
| --- | --- |
| Identificadores taxonómicos | 
* ADW: Dendrocygna\_arborea
* Avibase: DC65FCE73C5A66BA
* BirdLife: 22679770
* eBird: wiwduc1
* EOL: 45510522
* Fossilworks: 290685
* GBIF: 2498406
* iNaturalist: 6892
* IRMNG: 11232988
* ITIS: 175048
* IUCN: 22679770
* NBN: NHMSYS0020789124
* NCBI: 8871
* Soortenregister: 177329
* Species+: 4624
* TAXREF: 441860
* WoRMS: 422568
* Xeno-canto: Dendrocygna-arborea

 |

|  |  |
| --- | --- |
| Identificadores | 
* UMLS: C0999198

 |